阿仙奴賤賣柏迪 只剩呢個價
2024年04月26日 23:01
東網電視
更多新聞短片
柏迪將被賤賣。(Getty Images)
湯馬士柏迪已經淡出阿仙奴主力陣容,今季上陣12場0球0助攻,即係冇咗佢都冇所謂,據報「兵工廠」打算將佢出售,轉會費標價2,000萬至2,500萬鎊(約1.96億至2.45億港元)。
《Football Insider》報道,湯馬士柏迪2020年由馬體會加盟,當時阿仙奴為佢支付4,500萬鎊解約金,一度係球隊中場重要一員,不過4個球季以來柏迪不斷受傷患同場外事情纏擾,球隊成績亦受影響,嚟到今季阿迪達唔再重用佢,球隊一樣有好成績。
報道指阿仙奴打算平價出售柏迪,中場空缺亦有目標人選,就係阿士東維拉嘅杜格拉斯雷斯,該位巴西中場今季表現神勇,各項賽事交出10入球10助攻,據報其身價上升到7,000萬歐元(約5.8億港元),非常昂貴,出售柏迪之後,阿仙奴要大幅補水先買到佢。